VZOREC- F Ljubljana bere

**MESTNA OBČINA LJUBLJANA**, Mestni trg 1, Ljubljana, ki jo zastopa župan Zoran Janković

identifikacijska številka za DDV: SI67593321

(v nadaljevanju: MOL)

in

**………………………………………,**……………………………………………….…, ki ga zastopa..…………………………………………………………………………………………………………., identifikacijska številka za DDV: ………………..(v nadaljevanju: izvajalec)

skleneta naslednjo

**POGODBO**

**o sofinanciranju kulturnega projekta v letu 2013**

1. **člen**

S to pogodbo se MOL zavezuje za sofinanciranje, izvajalec pa za izvedbo kulturnega projekta v letu 2013 na področju F/Ljubljana bere, ki je bil izbran z odločbo št.**\_\_\_\_\_\_\_\_\_\_\_\_\_\_\_** z dne**\_\_\_\_\_\_\_\_\_\_\_\_\_\_\_** (v nadaljevanju: odločba) na osnovi Javnega razpisa za izbor kulturnih projektov, ki jih bo v letu 2013 sofinancirala MOL, objavljenega v Uradnem listu RS, št. … (v nadaljevanju: javni razpis).

1. **člen**

Sredstva po tej pogodbi se dodelijo z namenom spodbujanja ustvarjanja ter posredovanja javnih kulturnih dobrin na področju izvirnih slovenskih slikanic. Cilji projekta so: sistematično spodbujati razvoj bralne kulture pri otrocih in družinah, spodbuditi dostopnost raznovrstne, kakovostne in izvirne slovenske slikanice, promovirati vrhunske domače pisce in ilustratorje, spodbuditi izvirno ustvarjalnost na področju izvirne slovenske slikanice, motivirati založnike k večjemu vključevanju sodobnih slovenskih piscev v svoje založniške programe za otroke.

1. **člen**

Pogodbeni stranki se dogovorita, da bo izvajalec izdal slikanico ………………………………… (naslov knjige; avtor/avtorji besedila) v nakladi 7.000 izvodov (v nadaljevanju: projekt), ki jih je dolžan dostaviti MOL oziroma osebam na območju MOL, ki jih bo določil MOL, najkasneje do ………………….

MOL bo izvajalcu predložil seznam oseb z navedenim številom izvodov slikanice, namenjenim za posamezno osebo iz tega seznama, najkasneje v roku …… dni po sklenitvi te pogodbe. Seznam oseb je priloga in sestavni del te pogodbe.

Izvajalec se zavezuje, da bo projekt izvedel v skladu z opisom vsebine iz prijave na javni razpis št. ....................... z dne ........................, ki je kot priloga sestavni del te pogodbe.

1. **člen**

MOL in izvajalec ugotavljata, da celotna vrednost projekta, povzeta iz prijave izvajalca, prispele na javni razpis, znaša \_\_\_\_\_\_\_\_EUR, in sicer:

1.

|  |  |  |
| --- | --- | --- |
| Odkupna naklada | Odkupna cena na izvod v EUR | Skupaj sredstva za odkup v EUR |
|  |  |  |

2.

|  |  |
| --- | --- |
| Avtorski honorar avtorju/avtorjem besedila | Skupaj EUR (bruto) |
| Avtorski honorar avtorju/avtorjem ilustracij | Skupaj EUR (bruto) |

MOL in izvajalec se dogovorita, da bo MOL zagotovil izvajalcu sredstva za izvedbo projekta v višini \_\_\_\_\_\_\_\_\_\_\_EUR(z besedo: ……………………………).

1. **člen**

MOL bo sredstva za sofinanciranje projekta iz te pogodbe v dogovorjeni višini nakazal na transakcijski račun izvajalca št.: …………. in sicer 30. dan po prejemu zahtevka za izplačilo, ki ga je izvajalec dolžan predložiti na originalnem obrazcu Oddelka za kulturo Mestne uprave MOL, ter finančnega in vsebinskega poročila o izvedenem projektu (v nadaljevanju: poročilo), ki mora vsebovati opis vsebine izvedenega projekta in obračun stroškov projekta, kateremu morajo biti priložene kopije avtorskih pogodb.

Na zahtevku mora biti obvezno navedena številka MFERAC 7560-13-\_\_\_\_\_\_\_\_. Zahtevek se posreduje na naslov Mestna občina Ljubljana, za Oddelek za kulturo, Mestni trg 1, 1000 Ljubljana.

Če MOL ugotovi, da je potrebno poročilo izvajalca dopolniti oziroma spremeniti, določi izvajalcu primeren rok, v katerem mora izvajalec predložiti dopolnjeno oziroma spremenjeno poročilo.

Če izvajalec ne predloži dopolnjenega oziroma spremenjenega poročila o opravljenem delu oziroma porabi sredstev v zahtevanem roku oziroma le-to še vedno ne bo ustrezno, MOL lahko odstopi od pogodbe in ni dolžan izplačati izvajalcu dogovorjenih sredstev oziroma je izvajalec dolžan povrniti vsa morebitna prejeta sredstva, z zakonitimi zamudnimi obrestmi vred od dne prejema do dne vračila.

Izvajalec lahko predloži zahtevek za izplačilo šele po predložitvi dogovorjenega števila izvodov slikanice, ki je predmet projekta po tej pogodbi, MOL oziroma osebam, ki jih je določil MOL.

1. **člen**

Izvajalec je dolžan pri realizaciji projekta izpolniti še naslednje pogoje:

* na naslovnici knjige natisniti grb MOL z napisom Mestna občina Ljubljana;
* nad kolofonom ali pod notranjim naslovom (na 2. ali 3. strani slikanice) v okvirčku natisniti Mestna občina Ljubljana ter kratko besedilo, ki ga MOL predloži izvajalcu ob sklenitvi te pogodbe;
* izvesti dogovorjeno distribucijo celotne naklade slikanice osebam na območju MOL, določenim v seznamu iz 3. člena te pogodbe.

1. **člen**

V primeru, da izvajalec ne predloži MOL oziroma osebam, ki jih je določil MOL, dogovorjenega števila izvodov slikanice, zahtevka za izplačilo in druge dokumentacije, zahtevane s to pogodbo, najkasneje do roka, ki je določen v 3. členu pogodbe, oziroma izvajalec ne izpolni svojih pogodbenih obveznosti skladno s pogodbo, MOL pisno pozove izvajalca k izpolnitvi pogodbenih obveznosti in mu določi nov rok za izpolnitev pogodbenih obveznosti oziroma za predložitev zahtevane dokumentacije. Če do izteka tega roka izvajalec ne izpolni zahteve MOL, lahko MOL odstopi od pogodbe in ni dolžan izplačati izvajalcu dogovorjenih sredstev.

1. **člen**

Izvajalec je dolžan uporabiti sredstva, pridobljena po tej pogodbi, izključno za namen, za katerega so mu bila dodeljena.

Izvajalec lahko za projekt, ki je predmet te pogodbe, črpa finančna sredstva le v proračunskem letu 2013.

1. **člen**

V primeru, da nastopijo okoliščine, ki utegnejo vplivati na terminsko in/ali vsebinsko izvedbo projekta, za katero so dodeljena sredstva proračuna MOL, mora izvajalec v roku največ 15 dni od dneva, ko izve za spremenjene okoliščine, pisno obrazložiti in utemeljiti svoj predlog za podaljšanje roka izvedbe projekta glede na predviden terminski plan s tem, da morajo biti sredstva porabljena do konca tekočega leta, oziroma obrazložiti predlagane vsebinske spremembe z navedbo razlogov. V nasprotnem primeru izvajalec izgubi pravico do izplačila sredstev po tej pogodbi.

MOL glede na spremenjene okoliščine oceni, ali še vztraja pri sofinanciranju projekta iz te pogodbe, ali pa odstopi od te pogodbe.

V primeru, da MOL vztraja pri sofinanciranju projekta, se pogodbeni stranki dogovorita o novih pogojih v obliki pisnih dodatkov k tej pogodbi.

1. **člen**

Izvajalec se obvezuje, da bo obvestil MOL tudi o spremembi vseh drugih okoliščin, ki utegnejo vplivati na izpolnitev njegovih pogodbenih obveznosti v roku 15 dni po nastanku spremembe oziroma, ko je za spremembo izvedel.

1. **člen**

Izvajalec ne sme prenesti pravic in obveznosti iz te pogodbe na tretjo osebo brez pisnega soglasja MOL.

1. **člen**

Izvajalec se obvezuje, da bo pri vseh javnih objavah, ki se nanašajo na projekt, ki je predmet te pogodbe, navajal, da ga financira MOL. Izvajalec dovoli MOL objavljanje naslovnice ter kratke vsebinske predstavitve izbrane knjige v promocijske namene projekta *Ljubljana bere* oziroma v okviru programov in projektov razvijanja bralne kulture.

1. **člen**

MOL in izvajalec se dogovorita, da sta za izvajanje te pogodbe odgovorna naslednja pooblaščena predstavnika

* na strani MOL: Saša Ogrizek, ki je skrbnica te pogodbe;
* na strani izvajalca: .................................................. .

V imenu MOL ima njegov pooblaščeni predstavnik pravico:

* izvajati nadzor nad izvajanjem projekta,
* izvajati nadzor nad namensko porabo proračunskih sredstev MOL,
* pregledovati dokumentacijo in obračun stroškov v zvezi z izvedbo projekta,
* ugotavljati skladnost projekta s to pogodbo in z opisom vsebine iz prijave na javni razpis,
* ugotavljati smotrnost uporabe sredstev za doseganje namena in ciljev iz te pogodbe,

izvajalec pa mu je dolžan to omogočiti.

1. **člen**

Kriteriji za spremljanje uresničevanja ciljev, ki bodo realizirani v obdobju trajanja pogodbe zaradi uresničitve namena pogodbe, so: izdani knjižni naslov, naklada, podpora avtorju/avtorjem.

1. **člen**

MOL lahko odstopi od pogodbe in zahteva vračilo že izplačanih proračunskih sredstev, skupaj z zakonitimi zamudnimi obrestmi od dneva prejetja sredstev do dneva vračila, poleg primerov, določenih s to pogodbo, tudi v naslednjih primerih:

- če mu izvajalec ne omogoči nadzora v skladu z določili te pogodbe;

- če se ugotovi, da je izvajalec nenamensko uporabil že dobljena sredstva ali jih je pridobil na podlagi neresničnih podatkov;

- če izvajalec kako drugače krši svoje obveznosti, določene s to pogodbo.

1. **člen**

V primeru, da je pri izvedbi javnega razpisa, za izbor izvajalca po tej pogodbi ali pri izvajanju te pogodbe kdo v imenu ali na račun druge pogodbene stranke, predstavniku, zastopniku ali posredniku MOL, uslužbencu mestne uprave, funkcionarju, predstavniku ali članu politične stranke obljubil, ponudil ali dal kakšno nedovoljeno korist za pridobitev tega posla ali za sklenitev tega posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je MOL povzročena škoda ali je omogočena pridobitev nedovoljene koristi predstavniku, zastopniku ali posredniku MOL, uslužbencu mestne uprave, funkcionarju, predstavniku ali članu politične stranke, drugi pogodbeni stranki ali njenemu predstavniku, zastopniku, posredniku, je ta pogodba nična.

MOL bo na podlagi svojih ugotovitev o domnevnem obstoju dejanskega stanja iz prvega odstavka tega člena ali obvestila Komisije za preprečevanje korupcije ali drugih organov, glede njegovega domnevnega nastanka, pričel z ugotavljanjem pogojev ničnosti pogodbe iz prejšnjega odstavka tega člena oziroma z drugimi ukrepi v skladu s predpisi Republike Slovenije.

1. **člen**

Vse spremembe in dopolnitve te pogodbe se dogovorijo v obliki pisnih aneksov k pogodbi.

1. **člen**

Morebitne spore iz te pogodbe bosta pogodbeni stranki reševali sporazumno. Če sporazumne rešitve ne bi mogli doseči, je za reševanje sporov pristojno sodišče v Ljubljani.

1. **člen**

Pogodba je sklenjena in začne veljati z dnem podpisa obeh pogodbenih strank in je sestavljena v petih (5) enakih izvodih, od katerih prejme izvajalec dva izvoda, MOL pa tri izvode.

|  |  |
| --- | --- |
| Številka: | Številka:  Št. MFERAC: 7560-13- |
| Datum: | Datum: |
|  |  |
| IZVAJALEC |  |
|  |  |
|  | MESTNA OBČINA LJUBLJANA |
|  |  |
|  | ŽUPAN |
|  |  |
|  | Zoran Janković |

-